Maaeluministri nõunikuna asus tööle Mart Ummelas - Lõunaeestlane
Eile, 26. augustil asus maaeluminister Mart Järviku nõunikuna tööle Mart Ummelas. Ummelas hakkab ministrit nõustama kommunikatsiooni valdkonnas.
„Mul on väga hea meel, et Mart Ummelas on liitunud meie meeskonnaga ning on valmis uueks väljakutseks peale enam kui neli aastakümmet väldanud ajakirjandustööd eri meediakanalites, olles neis olnud ka juhtivail kohtadel. Maapiirkondade elujõulisus on väga oluline Eesti rahvusliku iseolemise kaitsmisel ja rahvuskultuuri järjepidevuse tagamisel. Olen kindel, et Mart Ummelas oma terava sule ja terase sõnaga suudab anda olulise panuse nende eesmärkide saavutamiseks,” ütles minister Mart Järvik.